Σουτζουκάκια σμυρναίικα με πουρέ πατάτας
Ποιος μπορεί να πει όχι στα σουτζουκάκια; Το πιο χαρακτηριστικό πιάτο της μικρασιατικής κουζίνας σε μια σπέσιαλ εκδοχή από τον Σωτήρη Ευαγγέλου.
700 γρ. κιμάς μοσχαρίσιος από ελιά , 200 γρ. κιμάς χοιρινός από σπάλα , 100 γρ. κιμάς αρνίσιος από μπούτι , 1 αυγό , 50-60 γρ. ψωμί μπαγιάτικο, χωρίς κόρα, μουσκεμένο σε νερό και καλά στυμμένο, 2 σκελίδες σκόρδο, τριμμένες , 1 ξερό κρεμμύδι, τριμμένο , 1/2 μάτσο μαϊντανός, ψιλοκομμένος , 1/4 κουτ. γλυκού κύμινο σε σκόνη , αλάτι, φρεσκοτριμμένο πιπέρι, 100 ml ελαιόλαδο , 1 ξερό κρεμμύδι, ψιλοκομμένο , 2 σκελίδες σκόρδο, ψιλοκομμένες , 120 ml κόκκινο, ξηρό κρασί , 1.100 γρ. συμπυκνωμένος χυμός ντομάτας , 1 κουτ. σούπας κύμινο σε σκόνη , 1/3 κουτ. γλυκού μπαχάρι σε σκόνη, 1/3 κουτ. γλυκού γαρίφαλο σε σκόνη , 1/2 κουτ. γλυκού κανέλα σε σκόνη , ανθός αλατιού , 50 ml ελαιόλαδο,  φρεσκοτριμμένο άσπρο πιπέρι, 1 κιλό πατάτες, καλά πλυμένες, με τη φλούδα τους , 200 γρ. βούτυρο αγελάδας , 100 ml φρέσκο γάλα, πλήρες , αλάτι, φρεσκοτριμμένο λευκό πιπέρι, λίγο τριμμένο μοσχοκάρυδο
Για να φτιάξουμε τα σουτζουκάκια σμυρναίικα με πουρέ πατάτας, ξεκινάμε με τη σάλτσα.Σε φαρδιά κατσαρόλα ζεσταίνουμε το ελαιόλαδο σε μέτρια φωτιά και σοτάρουμε τα κρεμμύδια για 2-3 λεπτά, μέχρι να γίνουν διάφανα. Προσθέτουμε το σκόρδο και σοτάρουμε για 1 λεπτό. Σβήνουμε με το κρασί, μαγειρεύουμε για 1 λεπτό για να εξατμιστεί το αλκοόλ και προσθέτουμε την ντομάτα, τα μπαχαρικά και αλατοπίπερο και μαγειρεύουμε σε μέτρια φωτιά για περίπου 20 λεπτά, μέχρι να δέσει ελαφρώς.Προθερμαίνουμε τον φούρνο στους 160°C στη λειτουργία του αέρα και λαδώνουμε ένα μέτριο ταψί. Ζυμώνουμε καλά όλα τα υλικά μέχρι να φτιάξουμε ένα αφράτο μείγμα. Πλάθουμε περίπου 30 σουτζουκάκια και τα αραδιάζουμε στο ταψί.Ψήνουμε για περίπου 15 λεπτά. Ξεφουρνίζουμε για λίγο, τα περιχύνουμε με τη σάλτσα, ξαναφουρνίζουμε και ψήνουμε για άλλα 10 λεπτά.Σε μια κατσαρόλα με μπόλικο αλατισμένο νερό βράζουμε τις πατάτες με τη φλούδα τους για περίπου 45 λεπτά ή μέχρι να μαλακώσουν. Τις στραγγίζουμε, τις ξεφλουδίζουμε και τις πολτοποιούμε με πρες πουρέ. Προσθέτουμε το βούτυρο, το γάλα, αλατοπίπερο και το μοσχοκάρυδο και ανακατεύουμε καλά.
Μοσχαρίσιος κιμάς,Πατάτες,Χοιρινός κιμάς